recursal/SuperWikiNEXT-32B huggingface dataset:
**குரங்கு** சீன சோதிடத்தின் ஒன்பதாவது குறி ஆகும். 1932, 1944,
1956, 1968, 1980, 1992, 2004, 2016, 2028, 2040 ஆகிய வருடங்கள் குரங்கு வருடங்கள் ஆகும். இந்த வருடத்தில் பிறந்தவர்கள் அழகும், புத்திசாலித்தனமும், கற்பனைவளமும் மிக்கவர்களாக இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரணம்
-------------

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொண்டு உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்த பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார். 

குரங்கு ஒன்பதாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | மாலை 3:00 முதல் 5:00 வரை |
| உரிய திசை | மேற்கு, தென் மேற்கு |
| உரிய காலங்கள் | இலையுதிர் காலம் (ஆகசுட்) |
| நிலையான மூலகம் | உலோகம் |
| யின்-யான் | யான் |
| ஒத்துப்போகும் விலங்குகள் | டிராகன், எலி |
| ஒத்துப்போகாத விலங்குகள் | புலி, பாம்பு, பன்றி |

இராசி அம்சங்கள்
---------------

|   |   |
| --- | --- |
| இராசி எண்கள் | 3, 4, 5, 7, 16, 23, 34, 45, 54 |
| இராசி நிறம் | வெள்ளை, மஞ்சள் |
| இராசிக் கல் | பெரிடாட் |

குரங்கு வருடத்தைய பிரபலங்கள்
----------------------------

* இராசேந்திர பிரசாத்
* கே. ஆர். நாராயணன்
* என். எசு. கிருட்டிணன்
* இராசீவ் காந்தி
* மன்மோகன் சிங்
* செம்மாங்குடி சீனிவாச ஐயர்
* வ. உ. சிதம்பரம் பிள்ளை
* சலீம் அலி
* யூலியசு சீசர்
* எலிசபெத் டைலர்
* லியொனார்டோ டா வின்சி

குரங்கு வருடத்தில் உதயமான நாடுகள்
---------------------------------

* ஐக்கிய அமெரிக்கா
* பிரான்சு
* நோர்வே
* அங்கேரி
* இந்தோனேசியா
* லாவோசு
* பரோயே தீவுகள்
* லக்சம்பர்க்
* மெலனீசியா

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***குரங்கு (சீன சோதிடம்)***   
என்பதின் ஊடகங்கள் உள்ளன. 

* Monkey Horoscope
* The Exciting Monkey பரணிடப்பட்டது 2007-10-11 at the வந்தவழி இயந்திரம்
* Year of the Monkey பரணிடப்பட்டது 2011-09-30 at the வந்தவழி இயந்திரம்
* Monkey compatibility page பரணிடப்பட்டது 2022-01-01 at the வந்தவழி இயந்திரம்
* Chinese Zodiac பரணிடப்பட்டது 2007-10-11 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |
இந்நூல் முதுமொழி வெண்பா என்னும் சிற்றிலக்கிய வகையைச் சார்ந்தது. நூலாசிரியர் தச்சாம்பாடி ஜெ.சின்னசாமி நயினார் அவர்கள். நூலின் பதிப்பாசிரியர்கள் திருக்குறள் மாமணி புலவர் ஆணை.நரசிங்கப்பெருமாள் எம்.ஏ. பேரா.சிரே .தன்யகுமார். தியாகராய நகரிலுள்ள ஜைன இளைஞர் மன்றம் இந்நூலை வெளியிட்டுள்ளது. (மன்ற வெளியீடு 86 - 2012 ஆமாண்டு ). புத்தகத்தின் நூலடைவு பகுதியில் ஆங்கிலத்தில் "Author added two lines to Thirukkural Verses which blends naturally making it a venba metre. This venba explains the theme of Devar the author of Thirukkural. J.Chinnasamy Nainar had written a lucid commentry with exhaustive explanations from different sources. The manuscript of Rural Tamil Jain genius is published after four decades. A novel and rare presentation of Thirukkural" என்று காணப்படுகிறது. நூலாசிரியர் இதனை 1970க்கு முன்னர் எழுதியுள்ளார் என்பதனை நூலின் பதிப்புரை தெரிவிக்கிறது. தேர்ந்த புலமையாளரும் வர்தமான் பதிப்பகத்தின் ஆசிரியருமான ஜைன அறிஞர் திரு.ஜெயச்சந்திரன் அவர்களின் உறவினரான Dr.கனக.அஜித்தாஸ் அவர்களிடமிருந்து இந்நூல் எனக்குக்  கிடைத்தது. நூலில் 1330 குறள்பாக்களுக்கும் ஜைன சமய விளக்கங்கள் வெண்பாக்களாக இடம் பெற்றுள்ளன. நூலாசிரியரின் உரையுடன் நூல் பதிப்பிக்கப் பெற்றுள்ளது. திருக்குறளுக்கு ஜைன சமயம் சார்ந்த உரைகள் பல எழுதப்பட்டுள்ளன. உ.வே.சா அவர்கள் எவ்வளவோ தேடியும் சினேந்திர வெண்பா நூல் கிடைக்கவில்லை என்று சிவசிவ வெண்பாவின் முன்னுரையில் குறிப்பிடுகிறார். திருக்குறள் வெண்பா என்ற இந்த நூல் எளிய செய்யுள் நடையில்  சிறந்த உரையுடன்  அமைந்துள்ளது. பண்டித ஜெகவீர பாண்டியரின் திருக்குறள் குமரேச வெண்பாவிற்குப் பிறகு திருக்குறள் முழுமைக்குமான செய்யுள் விளக்கமாக அமைந்திருக்கும் நூல் இது ஒன்றே ஆகும்.
சீனத் தலைநிலத்தினதும், தாய்வானினதும் இனமொழிப் பரம்பலைக் காட்டும் நிலப்படம்.
**சீனாவின் இனவழிச் சிறுபான்மையினர்** என்னும் தொடர் சீனத் தலைநிலத்திலும், தாய்வானிலும் வாழும் ஹான் சீனர் அல்லாத பிற இனத்தவரைக் குறிக்கும். மக்கள் சீனக் குடியரசு அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது. 2005 ஆம் ஆண்டுக் கணக்கெடுப்பின்படி ஏற்றுக்கொள்ளப்பட்ட எல்லாச் சிறுபான்மையினரதும் மொத்தத் தொகை 123.33 மில்லியன்கள் ஆகும். இது சீனத் தலைநிலத்தினதும், தாய்வானினதும் மொத்த மக்கள்தொகையின் 9.44% ஆகும். இவ்வாறு அதிகாரபூர்வமாக ஏற்றுக்கொள்ளப்பட்ட சிறுபான்மையினரை விட மக்கள் சீனக் குடியரசில் மேலும் சில ஏற்றுக்கொள்ளப்படாத இனக்குழுவினர் உள்ளனர். யூத, துவான், ஒயிராத், இலி துருக்கி போன்ற இனத்தவர் இக் குழுவினருள் அடங்குவர். இவர்களைவிடச் சீனக் குடியுரிமை பெற்ற வெளிநாட்டினரும் வேறு குழுக்களாக உள்ளனர்.

  

பொதுவாக, தாய்வான் நாட்டு முதுகுடிகள் ஏற்றுக்கொள்ளப்பட்ட இனவழிச் சிறுபான்மையினர் அனைவரும் சீனத் தலைநிலத்திலேயே உள்ளனர். தாய்வானில் இயங்கும் சீனக் குடியரசு, 13 தாய்வானிய முதுகுடிகளை ஏற்றுக் கொண்டுள்ளது. மக்கள் சீனக் குடியரசு மேற்படி 13 முதுகுடிகளையும் காவோஷான் என்னும் ஒரே குழுவாக வகைப்படுத்தியுள்ளது. ஹாங்காங், மக்காவு ஆகிய ஆட்சிப் பகுதிகள் மேற்படி இன வகைப்பாட்டு முறையைப் பயன்படுத்துவது இல்லை. அத்துடன் மக்கள் சீனக் குடியரசின் வகைப்பாட்டில் இவ்விரு ஆட்சிப் பகுதிகளும் கருத்தில் கொள்ளப்படவில்லை.

இனக் குழுக்கள்
--------------

மியாவோ இனக்குழுவின் ஒரு சிறு குழுவான லாங்-ஹார்ன் பழங்குடியினர். இவர்கள் சீனாவின் குயிசூ மாகாணத்தின் மேற்குப் பகுதியில் வாழ்கின்றனர்.
பெரும்பாலான இனக்குழுக்கள் ஒன்றிலிருந்து ஒன்று வேறுபட்டவையாக உள்ளன எனினும், சில குழுக்கள் ஹான் பெரும்பான்மைக் குழுவுக்கு மிகவும் ஒத்தவையாக உள்ளன. எடுத்துக்காட்டாக, பெரும்பாலான ஹுயி சீனர், இஸ்லாம் மதத்தைப் பின்பற்றுகின்றனர் என்பது தவிர வேறு வகையில் ஹான் சீனரிடமிருந்து அவர்களைப் பிரித்து அறிவது கடினம். மக்கள் சீனக் குடியரசின் வகைப்பாட்டில் அடங்கும் சில குழுக்கள் அவற்றுள் வேறுபட்ட பல குழுக்களை அடக்கியுள்ளதையும் காணமுடியும். மியாவோ சிறுபான்மையினருள் அடங்கும் பல்வேறு குழுக்கள் ஹுமொங்-மியென் மொழிகள், தாய்-கடாய் மொழிகள், சீன மொழிகள் போன்றவற்றின் பல்வேறு கிளைமொழிகளைப் பேசுபவர்களாக இருப்பதும், பல்வேறுபட்ட பண்பாட்டு வழக்குகளைக் கைக்கொள்பவர்களாக இருப்பதும் இதற்கு ஒரு எடுத்துக்காட்டு ஆகும். குறைந்த மக்கள்தொகையைக் கொண்ட சில இனக்குழுக்கள் முற்றிலும் வேறுபட்ட பெரிய இனக்குழுக்களுடன் சேர்த்து வகைப்படுத்தப்பட்டுள்ளன. எடுத்துக்காட்டாக, ஹைனான் மாகாணத்தின் உத்சுல்கள், ஹுயி சிறுபான்மைக் குழுவின் ஒரு பகுதியாக வகைப்படுத்தப்பட்டுள்ளது, சுவாங்கிங் இனம் ஹான் பெரும்பான்மையுடன் சேர்க்கப்பட்டுள்ளது. 

  

ஹான் சீனர், சீனாவின் மக்கள்தொகையின் மிகக்கூடிய வீதத்தினராக இருந்தாலும், அவர்களுடைய மக்கள்தொகைப் பரம்பல் மிகவும் சீரற்றதாகக் காணப்படுகின்றது. மேற்குச் சீனாவின் பெரும்பகுதியில் ஹான் சீனர் சிறுபான்மையினராகவே உள்ளனர்.

இவற்றையும் பார்க்கவும்
----------------------

* சீனாவிலுள்ள இனக் குழுக்களின் பட்டியல்
குரங்கணி மலைப்பகுதி
**குரங்கணி (Kurangani)** என்பது தமிழ்நாட்டில் உள்ள போடிநாயக்கனூருக்கு அருகில் மேற்குத்தொடர்ச்சி மலைகளில் உள்ள ஒரு மலை வாழிடம் ஆகும்.

பொருளாதாரம்
-----------

இந்த மலைப் பகுதிகளில் உள்ள தோட்டங்களில் தென்னை, மா, மசாலாப் பொருட்கள், காப்பி போன்றவை வளர்க்கப்படுகின்றன.

நிலவியல்
--------

இந்த மலையில் பாயும் ஓடையின் கிழக்கே குரங்கணி மலைகளும் மேற்கில் கொளுக்குமலை ஆகியவை அமைந்துள்ளன. இந்த மலைகளானது அடிக்கடி மாறும் காலநிலையும், தவழும் மேகங்களையும், குளிர்ந்த காலநிலையும், வலுவான காற்றையும் உடையதாக உள்ளன. மேலும் இந்த மலைகளில் இந்திய கடமா, குரைக்கும் மான், லங்கூர்கள், இந்தியப் பாலைவனப் பூனை ஆகியவை உள்ளன. மேலும் சிறுத்தை மற்றும் புலி ஆகியவையும் இருக்கலாம் என்று கருதப்படுகிறது.

குரங்கணியில் ஆறுக்கும் மேற்பட்ட சிற்றோடைகள் உள்ளன. இவை அனைத்தும் கொட்டக்குடி ஆற்றுடன் சேர்ந்து, வைகை அணையை அடைகின்றன. மலையில் உள்ள பதினெட்டு சிற்றூர்களுக்கும் தாய் கிராமமாக கொட்டக்குடி உள்ளது.

ஈர்ப்பவை
--------

குரங்கணி மலையானது மலையேற்றம் மற்றும் இயற்கை நடைப்பயிற்சிக்கு ஏற்றது. குரங்கணி மலையின் மைய கிராமத்தில் இருந்து 12 கி.மீ நடக்கும் தொலைவில் டாப் ஸ்டேஷன் உள்ளது. கேரளத்தில் உள்ள மூணாறுக்கு இங்கிருந்து, அடர்ந்த வனப்பகுதிகளையும், புல்வெளிகளையும் கடந்து நடந்தே செல்ல முடியும்.

அருகிலுள்ள மூணாறு மலை மற்றும் கொலுக்கமுல்லை மலைகள் 8,000 அடிகள் (2,400 m) உயரத்தில் இருக்கும் உலகின் மிக உயர்ந்த தேயிலைத் தோட்டங்களாகும். 

இங்கு *அழகர்சாமியின் குதிரை*, *மைனா*, *கும்கி* போன்ற படங்கள் படம்பிடிக்கப்பட்டுள்ளன. ஆகத்து முதல் திசம்பர் வரையிலான மாதங்களில் இந்த மலைப்பகுதிகளில் கழிக்க சிறந்த காலமாகும்.

சாம்பாலூர் அருவி, கோடக்குடி ஆற்றின் ஆதாரமாக உள்ளது, இது போடிநாயக்கனூரின் குடிநீர் தேவைக்கு உதவுகிறது. 

மலையில் உள்ள மைய கிராமத்தில் 50 வீடுகளும் 200 மக்களும் வசிக்கின்றனர். டாப் ஸ்டேசன், மீனாறு, போடிநாயக்கனூர் ஆகிய இடங்களில் தங்கும் விடுதிகள் உள்ளன. மைய கிராமத்தில் இரண்டு தங்கு குடில்கள் உள்ளன.

தீவிபத்து
---------

2018 மார்ச் 11 அன்று குரங்கணி மலைப்பகுதியில் ஏற்பட்ட காட்டுத்தீயில் சிக்கி 20 மலை நடை பயணிகள் பலியானார்கள். 11 பேர் காயமடைந்தனர்.

அணுகல்
------

* வான் வழி: அருகில் உள்ள வானூர்தி நிலையம் 101 கிமீ தொலைவிலுள்ள மதுரை வானூர்தி நிலையம்.
* சாலை வழி: குரங்கணிக்குச் செல்ல மதுரை அல்லது பிற நகரங்களில் இருந்து பேருந்து வடகையுந்து வசதிகள் உள்ளன. போடிநாயக்கனூரில் இருந்து குரங்கணிக்குச் செல்ல 16 கி.மீ தொலைவு ஆகும்.
* தொடர்வண்டி பாதை: போடிநாயக்கனூர் நிலையம் அருகிலுள்ள தொடர்வண்டி நிலையமாகும், இது குரங்கணியிலிருந்து 16 கி.மீ. (மதுரை மற்றும் சென்னையிலிருந்து தொடர்வண்டி சேவை உள்ளது).
* போடிநாயக்கனூரில் இருந்து சாலை மார்கமாக குரங்கணி 15 கி.மீ தொலைவு ஆகும்
* போடிநாயக்கனூரில் இருந்து பேருந்து, ஈப்பு, தானி ஆகிவற்றில் குரங்கணி செல்லக் கிடைக்கிறது
* குரங்கனி கிராமத்தில் இருந்து டாப் ஸ்டேசனுக்கு நடை தூரம் 12 கி.மீ

மேற்கோள்கள்
-----------

1. ↑  "விடைபெறும் 2018: சுற்றுச்சூழல் நிகழ்வுகள்". *செய்திக் கட்டுரை*. இந்து தமிழ். 29 திசம்பர் 2018. 29 திசம்பர் 2018 அன்று பார்க்கப்பட்டது.
**சீனாவில் இணையத் தணிக்கை** சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது. இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது. இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.

சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது. வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.

பேசுபுக், டிவிட்டர், யுடியூப், கூகிள், விக்கிப்பீடியா
-----------------------------------------------------

பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன. பேசுபுக், டிவிட்டர் ஆகியவை முற்றாக தடை செய்யப்பட்டுள்ளன. விக்கிப்பீடியா அவ்வப்போது தடை செய்யப்படுகிறது. கூகிள், யாகூ அகியவை கடுமையாக தணிக்கை செய்யப்பட்டுள்ளன.

தடை செய்யப்பட்ட தேடு சொற்கள் / கருத்துக்கள்
-------------------------------------------

* திபெத்
* மக்களாட்சி
* டினமன் எதிர்ப்புப் போராட்டம்

இவற்றையும் பார்க்க
------------------

* en:List of words censored by search engines in the People's Republic of China

வெளி இணைப்புகள்
---------------
**வன் மின்பகுளி** (*strong electrolyte*) என்பது வேதிக் கரைசலில் முற்றிலுமாக அல்லது கிட்டத்தட்ட முற்றிலுமாக அயனியாக்கம் அல்லது பிரிகை அடையும் ஒரு வேதிப் பொருளைக் குறிக்கும் ஆகும். இந்த அயனிகள் கரைசலில் நன்றாக மின்சாரத்தைக் கடத்துகின்றன.

முதன் முதலில், நீர்மக் கரைசல் ஒன்றில் எந்தவேதிப்பொருள் நன்றாக மின்சாரத்தைக் கடத்துகிறதோ அப்பொருளே "வன் மின்பகுளி" என்று வரையறை செய்யப்பட்டது. ஓர் ’அயனி’ என்பதற்கான பொருள் விரிவடைந்து அதன் பண்புகள் பெரும் பிரிதலுக்கு உட்பட்டதால் தற்போதைய வரையறை நடைமுறையில் பதிலீடு செய்யப்பட்டது.

ஒரு வன் மின்பகுளியின் அடர் கரைசல், அதே வெப்பநிலையில் தூய்மையான நீரைக்காட்டிலும் குறைவான ஆவியழுத்தம் பெற்றுள்ளது. வலிமையான அமிலங்கள், வலிமையான காரங்கள் மற்றும் கரையக்கூடிய அயனி உப்புகள் முதலியன வன் மின்பகுளிகளாகும். வலிமை குறைந்த அமிலங்கள் மற்றும் காரங்கள் குறை மின்பகுளிகளாகும்.

வினைகளை எழுதுதல்
----------------

வன் மின்பகுளியைப் பொறுத்தவரை வினையில் எழுதப்படும் ஒர் தனி அம்புக்குறி அயனியாக்க வினையானது முற்றிலுமாக ஒரே திசையில் நிகழ்கிறது என்பதைக் காட்டுகிறது. மாறாக, குறை மின்பகுளிகளில் பிரிகையானது ஒரே திசையில் நிகழாமல் கனிசமான அளவுக்கு அயனியாக்கமும் மறு பிணைப்பும் நிகழ்வதைக் குறிக்கும்.

**வன் மின்பகுளி (நீரிய) ------> நேர்மின் அயனி(நீரிய) + எதிர்மின் அயனி(நீரிய)**
உருகிய நிலையில் அல்லது நீர்த்த கரைசலில் மட்டும் வன் மின்பகுளிகள் மின்சாரத்தைக் கடத்தும். மேலும் அவை முற்றிலுமாக அயனியாக மாறுகின்றன.

கால்வானிக் மின்கலத்தில் மின்பகுளி வலிமையாக இருந்தால் உற்பத்தியாகும் மின்சாரமும் அதிகமாக இருக்கும்.

உதாரணங்கள்
----------

### வல்லமிலங்கள்

| அமிலம் | வாய்பாடு |
| --- | --- |
| பெர்குளோரிக் அமிலம் | HClO4 |
| ஐதரோஅயோடிக் அமிலம் | HI |
| ஐதரோபுரோமிக் அமிலம் | HBr |
| ஐதரோகுளோரிக் அமிலம் | HCl |
| கந்தக அமிலம் | H2SO4 |
| நைட்ரிக் அமிலம் | HNO3 |
| குளோரிக் அமிலம் | HClO3 |
| புரோமிக் அமிலம் | HBrO3 |
| பெர் புரோமிக் அமிலம் | HBrO4 |
| பெர் அயோடிக் அமிலம் | HIO4 |
| புளோரோ ஆண்டிமனிக் அமிலம் | HSbF6 |
| மந்திர அமிலம் | FSO3HSbF5 |
| கார்போரேன் மிகை அமிலம் | H(CHB11Cl11) |
| புளோரோ கந்தக அமிலம் | FSO3H |
| திரிபிக் அமிலம் | CF3SO3H |

### வன் காரங்கள்

| காரம் | வாய்பாடு |
| --- | --- |
| பொட்டாசியம் ஐதராக்சைடு | KOH |
| பேரியம் ஐதராக்சைடு | Ba(OH)2 |
| சீசியம் ஐதராக்சைடு | CsOH |
| சோடியம் ஐதராக்சைடு | NaOH |
| இசிட்ரான்சியம் ஐதராக்சைடு | Sr(OH)2 |
| கால்சியம் ஐதராக்சைடு | Ca(OH)2 |
| உருபீடியம் ஐதராக்சைடு | RbOH |
| மக்னீசியம் ஐதராக்சைடு | Mg(OH)2 |
| இலித்தியம் இருசமபுரோபைலமைடு | C6H14LiN |
| இலித்தியம் இருஎத்திலமைடு | (C2H5)2NLi |
| சோடியம் அமைடு | NaNH2 |
| சோடியம் ஐட்ரைடு | NaH |
| இலித்தியம் பிஸ் மும்மீத்தைல்சிலைல் அமைடு | (CH3)3Si)2NLi |

### உப்புகள்

| உப்பு | வாய்பாடு |
| --- | --- |
| சோடியம் குளோரைடு | NaCl |
| பொட்டாசியம் நைத்திரேட்டு | KNO3 |
| மக்னீசியம் குளோரைடு | MgCl2 |
| சோடியம் அசிட்டேட் | CH3COONa |

மேற்கோள்கள்
-----------

1. ↑  Brown, Theodore L. *Chemistry: The Central Science*, 9th edition.

இவற்றையும் காண்க
----------------

* மின்பகுளி
* பிரிகை மாறிலி
**திருமைலாடி சுந்தரேஸ்வரர் சுவாமி கோயில்** தமிழ்நாட்டில் நாகப்பட்டினம் மாவட்டம், திருமைலாடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரேஸ்வரர், பிரஹன்நாயகி அம்மன் சன்னதிகளும், விநாயகர், முருகர், நடராஜர், சண்டிகேஸ்வரர், துர்க்கை, தெட்சிணாமூர்த்தி, கஜலெட்சுமி, லிங்கோத்பவர், சப்தகன்னிகள், பைரவர், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. [[தை மாதம்]] தை கிருத்திகை, பூசம் முக்கிய திருவிழாவாக நடைபெறுகிறது. பங்குனி, சித்திரை, ஆடி, ஐப்பசி, மாசி மாதம் உத்திரம், சித்ரா பௌர்ணமி, கிருத்திகை, கந்தசஷ்டி, மகாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கொட்டதாரா** (*Kottathara*) அல்லது வென்னியோடு என்பது இந்தியாவின் கேரள மாநிலத்தில் வயநாடு மாவட்டத்திலுள்ள கிராம ஊராட்சி ஆகும்.

இடம்
----

கொட்டதாரா கல்பற்றா - மானந்தவாடி பாதையில் கம்பலக்காடு நகரத்திற்கு அருகில் அமைந்துள்ளது. வென்னியோடு என்பது ஒரு சிறிய நகரியம் ஆகும். இது கம்பலக்காடு மற்றும் பதின்ஹரதாரா இடையேயான இணைப்பு சாலையில் அமைந்துள்ளது. வென்னியோடு சந்திப்பிலிருந்து அருகில் வலால் என்னும் கிராமம் உள்ளது.

நிர்வாகம்
---------

கொட்டதாரா ஒரு சிறிய நகரம் என்றாலும், அதன் சொந்த நிர்வாக அமைப்பு கிராம ஊராட்சி என்று அழைக்கப்படுகிறது. இந்த கொட்டதாரா நகரம் கேரளாவின் உள்ளூர் சுய அரசாங்கத்தின் கீழ் உள்ளது. வென்னியோடு நகரில் பஞ்சாயத்தின் தலைமையகம் அமைந்துள்ளது. இதன் கிராம அதிகாரி திரு ஜெமினி குமார் என்பவர் இருக்கிறார்.

வென்னியோட் சந்தி
----------------

கொட்டதாரா கிராமத்தின் தலைமையகம் வென்னியோடு சந்திப்பு.  இந்த கிராம மையத்தில் ஒரு சில தேநீர் கடைகளும், பள்ளிகளும், கோயில்களும் உள்ளன. **பரதேவதைக் காவு** என்று அழைக்கப்படும் புனித தோப்பு நன்கு பராமரிக்கப்பட்டு பல பார்வையாளர்களை ஈர்க்கிறது. இது பல வெள்ளை வண்ணம் பூசப்பட்ட புனித கற்களால் ஆன இந்தத் தோப்பில் ஒரு சிறிய விஷ்ணு கோயில் இணைக்கப்பட்டுள்ளது. மேலும் இங்கு ஒரு சமணக் கோவிலும் உள்ளது.

போக்குவரத்து
------------

கொட்டதாராவை மானந்தவாடி அல்லது கல்பற்றாவிலிருந்து அணுகலாம். பெரிய காட் சாலை மானந்தவாடியை கண்ணூர் மற்றும் தலசேரியுடன் இணைக்கிறது. தமரசேரி மலைப்பாதை கோழிகோட்டை கல்பற்றாவுடன் இணைக்கிறது. குட்டியாடி மலைப்பாதை வட்டக்கரையை கல்பற்றா மற்றும் மானந்தவாடியுடன் இணைக்கிறது. பாலாச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நீலம்பூரிலிருந்து ஊட்டி செல்லும் சாலையும் வயநாட்டுடன் மேப்பாடி கிராமம் வழியாக இணைக்கப்பட்டுள்ளது.

அருகிலுள்ள இரயில் நிலையம் மற்றும் அருகிலுள்ள மைசூர் விமான நிலையங்கள் கோழிக்கோடு பன்னாட்டு வானூர்தி நிலையம் -120 கி.மீ தொலைவிலும், பெங்களூர், கெம்பெகவுடா பன்னாட்டு வானூர்தி நிலையம் -290 கி.மீ தொலைவிலும், கண்ணூர் பன்னாட்டு வானூர்தி நிலையம், 58 கி.மீ. தொலைவிலும் அமைந்துள்ளது.

புகைப்படங்கள்
-------------

* வென்னியோடு சந்திவென்னியோடு சந்தி
* வென்னியோட்டிலுள்ள ஒரு பழைய பள்ளிவென்னியோட்டிலுள்ள ஒரு பழைய பள்ளி

குறிப்புகள்
-----------

 

1. ↑
2. ↑
**அரூனா ரோய்** (Aruna Roy, பிறப்பு 26 மே 1946) ஒர் இந்திய அரசியல் சமூக செயற்பாட்டாளர். இவர் *தொழிலாளர்கள் உழவர்கள் ஒற்றுமைப் பலம்* (Mazdoor Kisan Shakti Sangathana) என்ற அமைப்பின் அமைப்பாளர். இவர் தகவல் அறியும் உரிமைக்கான இயக்கத்துக்காகவும் அறியப்படுகிறார். தேசியப் பரிந்துரை அவையின் உறுப்பினராகவும் விளங்கினார்.

2000ஆம் ஆண்டில் சமூகத் தலைமைத் திறனுக்காக ரமன் மக்சேசே விருது பெற்றார். 2010ஆம் ஆண்டு பொதுத்துறை நிர்வாகம்,கல்வி மற்றும் மேலாண்மையில் சீர்மைக்கான லால் பகதூர் சாத்திரி தேசிய விருதினைப் பெற்றார்.

2011ஆம் ஆண்டு ஆகத்து மாதம் அன்னா அசாரே நிகழ்த்திய ஜன் லோக்பால் மசோதாவிற்கான போராட்டத்தின்போது அரசு நிலைக்கும் அன்னா குழுவினரின் நெகிழ்வற்ற நிலைக்கும் இடைப்பட்ட உரையாடி தீர்வு காணக்கூடிய நிலையை பரிந்துரைத்து ஊடகங்களின் கவனத்தை ஈர்த்தார்[.இதனால் தகவல் உரிமை சட்டப் போராட்டத்தில் இணைந்திருந்த அரவிந்த் கெஜ்ரிவாலுடன் கருத்து வேற்றுமை கொண்டார் .

பிறப்பும் கல்வியும்
-------------------

அருணா மே 26, 1946ஆம் ஆண்டு சென்னையில் ஹேமா மற்றும் எலுபை துரைசாமி ஜெயராம் தம்பதிகளுக்குப் பிறந்தவர். இவரது பெற்றோர் தமிழ் பிராமணக் குடும்பத்தினராக இருந்தபோதும் முற்போக்கு கருத்துக்கள் கொண்டிருந்தனர். தந்தை ஜெயராம் விடுதலைக்குப் பிறகு இந்திய அரசு அதிகாரியாக பணியாற்றியவர். அரசுப் பணி காரணமாக தில்லியில் வாழ்ந்தபோதும் அருணா சென்னையில் கத்தோலிக்க மடாலய பள்ளி ஒன்றில் படித்தார் பின்னர் கலாசேத்திராவில் இரண்டாண்டுகள் பரத நாட்டியம் மற்றும் கர்நாடக இசை பயின்றார். அதன் பின்னர் புதுச்சேரியில் உள்ள அரவிந்தர் ஆசிரமத்திலும் தில்லியில் உள்ள பாரதிய வித்யா பவனிலும் கல்வி பயின்றுள்ளார்.

மேற்கோள்கள்
-----------

1. ↑  *Blacked out: government secrecy in the information age*, by Alasdair Scott Roberts. Cambridge University Press, 2006.
2. ↑  "NAC reconstituted". *The Hindu*. Jun 04, 2005. Archived from the original on மார்ச் 1, 2006. .
3. ↑  "Ramon Magsaysay Award Citation". 2012-05-07 அன்று மூலம் பரணிடப்பட்டது. 2011-09-08 அன்று பார்க்கப்பட்டது.
4. ↑  Thehindu.com
5. ↑  Third draft of Lokpal bill by Aruna Roy seeks middle path DNA ஆகத்து 21,2011
6. ↑  Kejriwal blasts mentor Aruna Roy for going back on commitment
7. ↑  Kalaw-Tirol, Kalaw (2000). "Biography of Aruna Roy". *Ramon Magsaysay Award*. செப்டம்பர் 2, 2011 அன்று மூலம் பரணிடப்பட்டது. Aug 30, 2011 அன்று பார்க்கப்பட்டது.
**அருவாள் நாடு** (அருவா நாடு) எனப்படுவது செந்தமிழ் வழங்கிய பன்னிரண்டு நாடுகளில் ஒன்று. அருவாள் வடதலை நாடு இதன் மற்றொரு பிரிவு. அருவாளர் நாடு என்பது அருவாணாடு என மருவிப் பின்னர் அருவா நாடு எனவும் மருவி வழங்கலாயிற்று. அருவாளர் அருவாள் நாட்டின் குடிமக்கள். இந்த அருவாள் நாடு வடுக நாட்டின் (தெலுங்கர் நாடு) எல்லையில் இருந்ததால் அருவாள் நாட்டு மக்களை வடுகர்கள் அரவாடு என்றும் அருவா மக்களின் மொழியான தமிழை அரம் என்றும் குறிப்பிட்டனர். அவ்வழக்கத்தின் தொடர்ச்சியாக ஆந்திரத் தெலுங்கர் மத்தியில் தமிழரையும், தமிழையும் இச்சொற்களில் குறிப்பிடும் வழக்கம் இன்றும் உள்ளது.

மேற்கோள்கள்
-----------

1. ↑  செந்தமிழ் சேர்ந்த பன்னிரு நிலத்தும்  

தம் குறிப்பினவே-திசைச்சொல்-கிளவி (தொல்காப்பியம், சொல்லதிகாரம் 400)
2. ↑  தென்பாண்டி குட்டம் குடம் கற்கா வேண் பூழி  

பன்றி அருவாள் அதன் வடக்கு - நன்றாய  

சீத மலாடு புனல்நாடு செந்தமிழ்சேர்  

ஏதம் இல் சீர் பன்னிரு நாட்டு எண்.   

நன்னூல் நூற்பா 272 உரையில் மயிலைநாதர் **அருவாள் அதன் வடக்கு** எனவே குறிப்பிடுகிறார். (உ. வே. சாமிநாதையர் குறிப்புடன் அவரது மகன் பதிப்பு. 1946, பக்கம் 129)
**மனித மூலதனம்** என்ற சொல், **கேரி பெக்கர்** என்ற பொருளாதார நிபுணர் மற்றும் சிகாகோ பல்கலைக் கழகத்திலிருந்து பொருளாதாரத்திற்கான நோபல் பரிசைப் பெற்ற இவரால் பிரபலப்படுத்தப்பட்டது. மேலும் **ஜேக்கப் மினெர்** என்ற அறிஞர், மனித மூலதனம் பற்றி இவ்வாறு கூறுகிறார்; அறிவு, பழக்கம், சமூக மற்றும் ஆளுமை பண்புகள், படைப்பாற்றல் உட்பட, பொருளாதார மதிப்பை உற்பத்தி செய்வதற்கு உழைக்கும் நபர்களின் திறனை உள்ளடக்கியது என்று குறிப்பிடுகிறார். வணிக நிர்வாகம் மற்றும் பெரும் பொருளாதாரத்தை நடைமுறைப்படுத்துவதில் மனித வள மேலாண்மையைப் பற்றிய ஆய்வுகள், மனித மூலதனத்திற்கு நெருக்கமான தொடர்புடையது. மனித மூலதனத்தின் ஆரம்பக் கருத்துகளின் சுவடுகள் 18ஆம் நூற்றாண்டின் ஆடம் சுமித்தோடு தொடர்புடையதாக இருக்கலாம் என்று நம்பப்படுகிறது. மனித மூலதனம் குறித்து தியாடர் சுலட்ஸ் அவர்களும் குறிப்பிடும் படியான கருத்துக்களை கூறியுள்ளார். 

சமீப கால இலக்கியத்தில், பணி-குறிப்பிட்ட மனித மூலதனத்தின் புதிய கருத்து 2004 ஆம் ஆண்டில் MIT சார்ந்த பொருளாதார நிபுணரான ராபர்ட் ஜிப்பான் மற்றும் மைக்கேல் வால்ட்மேன், மைக்கேல் வால்ட்மேன், கார்னெல் சார்ந்த ஒரு பொருளாதார நிபுணர் ஆகியோரால் உருவாக்கப்பட்டது. பல சந்தர்ப்பங்களில், மனித மூலதனம் பணியின் தன்மைக்கு (அல்லது பணிக்காகத் தேவையான திறன்கள்) குறிப்பிட்டதாகக் கருதப்படுகிறது, பணிக்காக மனித மூலதனத்தை மாற்றுவதற்கான தேவைகள் பல நிறுவனங்களுக்கு மதிப்புமிக்கதாக உள்ளது. வேலைவாய்ப்பு, ஊதிய இயக்கவியல், போட்டிகள், நிறுவனங்களுக்குள் பதவி உயர்வு இயக்கவியல் போன்றவற்றில் இந்த கருத்து பயன்படுத்தப்படலாம்.

மேற்கோள்கள்
-----------

1. ↑  Claudia Goldin, Department of Economics Harvard University and National Bureau of Economic Research. "Human Capital" (PDF).
2. ↑  Gibbons, Robert; Waldman, Michael (May 2004). "Task-Specific Human Capital". *American Economic Review* **94** (2): 203–207. doi:10.1257/0002828041301579. பன்னாட்டுத் தர தொடர் எண்:0002-8282. .
3. ↑  Gibbons, Robert; Waldman, Michael (2006-01-01). "Enriching a Theory of Wage and Promotion Dynamics inside Firms". *Journal of Labor Economics* **24** (1): 59–107. doi:10.1086/497819. பன்னாட்டுத் தர தொடர் எண்:0734-306X. .
**ரேட்அப்பர்டைசேசன்** (*Radappertization*) என்பது கதிர்வீச்சால் உணவுப்பதனம் செய்து டப்பாவில் வைத்துக் காக்கும் ஒரு முறையாகும். 1810 ஆம் ஆண்டில் நிக்கலசு அப்பர்ட் என்னும் பிரெஞ்சு அறிவியலாளரும் பொறியியலாளருமான நிக்கலசு அப்பர்ட் என்பவரின் நினைவாக இம்முறைக்கு ரேட்அப்பர்டைசேசன் எனப் பெயரிடப்பட்டது. நிக்கலசு அப்பர்ட் முதலாம் நெப்போலியனின் படைவீரருக்கு உணவுப்பொருட்களைப் பதப்படுத்தும் முறையைக் கண்டுபிடித்தார்.

சில உணவுப்பொருட்கள் சில பருவங்களில் மட்டுமே கிடைக்கின்றன. வேறுசில உணவாகும் பொருட்கள் சில இடங்களில் மட்டுமே கிடைக்கின்றன. இவைகளை எல்லாப் பருவங்களிலும் எல்லா இடங்களிலும் பயன்படுமாறு செய்வதே இம்முறையின் சிறப்பு. விதைகள் முளைவிடுவதைத் தாமதப்படுத்துதல் போன்ற விளைவுகளைக் குறைக்கவும் கதிர்வீச்சு உதவுகிறது.

இம்முறையில் நுண்ணுயிரிகளின் செயற்பாடுகளை முடிந்த வரை மிகச் சிறிதாகக் குறைக்க அயனியாக்கும் கதிரின் ஒரு குறிப்பிட்ட அளவு பிரயோகிக்கப்படுகிறது. இவ்வளவு பொதுவாக 25-45 கிலோகிரேகள் ஆகும்.

use of ionising radiation in food processing application -.ISRP Kalpakkam 1989.

மேற்கோள்கள்
-----------

1. ↑  J.F. Diehl, *Safety of Irradiated Foods,* Marcel Dekker, 1995, p. 99
**மனிதச் சங்கிலிப் போராட்டம்** என்பது மனிதர்கள் கைகளைக் கோர்த்தபடி வரிசையாகவோ வட்டமாகவோ நின்று தமது எதிர்ப்பை அல்லது கருத்து நிலையை வெளிப்படுத்தும் ஓர் எதிர்ப்புப் போராட்ட வடிவம் ஆகும். எவ்வளவு தொகையான மக்கள் கைகோர்த்து எவ்வளவு தூரம் நிற்கிறார்களோ அவ்வளவுக்கு அது மக்களின் ஒருமைப்பாட்டை வெளிப்படுத்துவதாக அமையும். போராட்டத்துக்கு எடுத்துக்கொண்ட விடயத்தின் முக்கியத்துவம், அவ்விடயம் எவ்வளவு மக்களைப் பாதிக்கிறது அல்லது அதை ஒழுங்கு செய்பவர்களுக்கு மக்களிடையே எவ்வளவு செல்வாக்கு உள்ளது போன்ற விடயங்கள் மனிதச் சங்கிலிப் போராட்டத்தில் கலந்துகொள்பவர்களின் எண்ணிக்கையைத் தீர்மானிக்கின்றன. விரல் விட்டு எண்ணக் கூடியவர்களே கலந்துகொள்ளும் மனிதச் சங்கிலிப் போராட்டங்களும், மில்லியன் கணக்கில் மக்கள் கலந்துகொள்ளும் மனிதச் சங்கிலிப் போராட்டங்களும் உலகின் பல பகுதிகளிலும் நடைபெறுகின்றன.

அடிப்படையில் இது அமைதி வழியிலான போராட்ட வடிவம். எடுத்துக்கொண்ட விடயம் தொடர்பில் நடவடிக்கை எடுக்க வேண்டியவர்களின் கவனத்தைக் கவர்வது, பொதுமக்களிடம் குறித்த விடயம் தொடர்பில் விழிப்புணர்வை ஏற்படுத்துவது என்பவற்றை இப்போராட்ட வடிவத்தின் மூலம் ஒரே நேரத்தில் அடையமுடிகிறது. அதேவேளை வேறு சில அமைதிவழிப் போராட்ட வடிவங்களைப்போல் பொதுமக்களுக்கு இதனால் அதிகம் தொந்தரவு ஏற்படுவதில்லை.

மிக நீண்ட மனிதச் சங்கிலிகள்
---------------------------

கின்னஸ் பதிவுகளின் படி உலகின் மிக நீளமான மனிதச் சங்கிலிப் போராட்டம் 2004 டிசம்பர் மாதம் 11 ஆம் தேதி வங்காள தேசத்தில் இடம்பெற்றது. வங்காளதேச தேசியக் கட்சியின் ஆட்சி மீதான நம்பிக்கையின்மையை வெளிப்படுத்தி புதிய தேர்தலை நடத்தக்கோரும் அவாமி லீக் கட்சியின் தலைமையிலான 14 எதிர்க் கட்சிகளின் சார்பில் நடத்தப்பட்ட இப்போராட்டத்தில் 5 மில்லியனுக்கு மேற்பட்டோர் கலந்துகொண்டதாகவும், தெக்னாவிலிருந்து தென்தூலியாவரை 1,050 கிலோமீட்டர் நீளத்துக்கு மனிதச் சங்கிலியாக மக்கள் நின்றிருந்ததாகவும், பதிவு காட்டுகிறது.

இதன் பின்னர் 2017 சனவரியில் இந்தியாவின் பீகார் மாநிலத்தில் முழுமையான மதுவிலக்குக் கோரி இடம்பெற்ற மனிதச் சங்கிலிப் போராட்டத்தில் மூன்று கோடி மக்கள் 11,400 கிலோமீட்டர் நீளத்துக்கு நின்று போராடியதாகத் தெரிகிறது.

தமிழ்நாட்டில் ஒக்டோபர் 24, 2008 அன்று இலங்கை அரசு மேற்கொள்ளும் தமிழர் படுகொலைகளை கண்டித்து மேற்கொள்ளப்பட்ட மனிதச் சங்கிலிப் போராட்டம் இவ்வகைப் போராட்டங்களில் குறிப்பிடத்தக்கது.

மேற்கோள்கள்
-----------

1. ↑  English Oxford Living Dictionaries
[*தொடர்பிழந்த இணைப்பு*] 2017-11-01 அன்று பார்க்கப்பட்டது.
2. ↑  Longest Human Chain (Length), Guinness World Records 2017-11-01 அன்று பார்க்கப்பட்டது.
3. ↑  Bihar supports prohibition with ‘the world’s longest human chain’, The Hindu, 21 January 2017
**சாங்குவாவ்** *(Zankhvav)* என்பது இந்தியாவின் குசராத்து மாநிலத்தில் இருக்கும்  சூரத் மாவட்டத்தில் அமைந்துள்ள ஒரு சிறிய நகரம் ஆகும். சூரத் மாநகராட்சியின் ஒரங்கமாக விளங்கும் இச்சிறு நகரம் ஒரு தொடருந்து நிலையயமாகவும் விளங்குகிறது. சூரத் நகரிலிருந்து 60 கிலோமீட்டர் தொலைவும், கோசாம்பா நகரத்திலிருந்து 17 கிலோமீட்டர் தொலைவிலும் சாங்குவாவ் நகரம் அமைந்திருக்கிறது. 

கோசாம்பா-சாங்குவாவ் தொடருந்து பாதையின் முடிவிடமாகவும் சாங்குவாவ் நகரம் இருக்கிறது. இத்தொடருந்து பாதை 1900 ஆம் ஆண்டில் ஒரு குறுகிய வழிப்பாதையாக கெயிக்வாட் வம்சத்தினரால் பரோடா மாநில தொடருந்தாக அமைக்கப்பட்டது. தற்பொழுது இப்பாதை அகலப் பாதை போக்குவரத்தாக மாற்றப்பட்டு இயங்குகிறது. 

கோசாம்பா-வேலச்சா-மாங்குரோல்-வாங்கால்- சாங்குவாவ் மாநில நெடுஞ்சாலை எண் 166 சாங்குவாவை மற்ற நகரங்களுடன் இணைக்கிறது.

சாங்குவாவின் அஞ்சல் குறியீட்டு எண் 394440.

சாங்குவாவ் நகரில் 1963 ஆம் ஆண்டில் தொடங்கப்பட்ட சாந்திநிகேதன் உயர்நிலைப் பள்ளி ஒன்று உள்ளது. இதைத்தவிர ஒரு தொழிற்பயிற்சி நிலையம் மற்றும் சமூக சுகாதார மையம் முதலியன இவ்வூரில் காணப்படுகின்றன.

மேற்கோள்கள்
-----------

1. 1 2
2. ↑  "Zankvav in Surat district which falls in Bardoli constituency". 2013-11-12 அன்று மூலம் பரணிடப்பட்டது. 2016-01-26 அன்று பார்க்கப்பட்டது. Unknown parameter `|=` ignored (உதவி)
3. ↑  "Census of India, 1911"
4. ↑  
[*தொடர்பிழந்த இணைப்பு*]
மடத்திலுள்ள கருவறை
**கிருட்டிணாபுரம் மடம்** (*Krishnapur Matha*) அல்லது சில பதிவுகளிலும் இலக்கியங்களிலும் கிருட்டிணாபூர் மடம் என்று அழைக்கப்ப்படும் இது ஓர் மத்துவ வைணவ மடமாகும். இது உடுப்பியின் துவைதத் தத்துவஞானி மத்வாச்சாரியரால் நிறுவப்பட்ட உடுப்பியின் எட்டு மடங்களில் ஒன்றாகும். இந்த மடம் தற்போது வித்யாசாகர தீர்த்தரின் தலைமையில் இருக்கிறது. இந்த மடத்தின் முதல் தலைவர் மத்துவாச்சாரியரின் நேரடி சீடர்களில் ஒருவரான ஜனார்த்தன தீர்த்தர் என்பவராவார். அதன் முதன்மை தெய்வம் காலிங்கநர்தன கிருட்டிணர் ஆகும்.  இங்குள்ள அனுமன்னுக்கு ஒவ்வொரு நாளும் பூஜை செய்யப்படுகிறது. 

இந்த துறவற ஒழுங்கு இந்தியா முழுவதும் பல கிளைகளைக் கொண்டுள்ளது. சில உடுப்பி, ராமநாகட்டே, படிகரு, பெஜவாரா, தண்டிதீர்த்தா, பாதுபித்ரி போன்ற இடங்களிலும், மற்றவைகள் பெரும்பாலும் தெற்கு கன்னட மாவட்டம் மற்றும் கர்நாடகாவின் உடுப்பி மாவட்டங்களிலும், பிரயாகை (அலகாபாத்) மாவட்டங்களிலும் உள்ளது. 

மடம் கடைசியாக பெரிய நிலங்களை வைத்திருந்தது. ஆனால் 1974 ஆம் ஆண்டில் கர்நாடக மாநில முதல்வரான தேவராஜ் அர்சால் "உழுபவரே நிலத்தின் உரிமையாளர்" என்ற சட்டத்தை இயற்றியதால் நிலம் அனைத்தும் இழந்தது. 

மங்களூரின் சூரத்கல் வட்டாரத்திலிருந்து 3 கிலோமீட்டர் தொலைவில் உள்ள கிருட்டிணாபூரில் உள்ள மடாலயம், பெயர் பெற்ற முக்கிய மடமாகும். இங்குள்ள தற்போதைய மடத்தை வித்யாமூர். அவர் இந்த மடத்தின் பரம்பரையில் இருபத்தி ஆறாவது தலைவராவார். மடத்தினுள் அனுமனுக்கு ஒரு கோயில் உள்ளது. கட்டிடத்தின் அமைப்பு பெரும்பாலும் மரத்தினால் ஆனது. இப்போதெல்லாம் கான்கிரீட் கட்டிடங்களின் காலத்தில் இந்த வகை கட்டமைப்பு அரிதானது.

குறிப்புகள்
-----------

1. ↑  "Krishnapur swamiji's "Purapravesha"". 2005-12-31. Archived from the original on 2012-11-05.. பார்த்த நாள்: 2009-09-23.
2. ↑  "The Krishnapur Mutt". Studio press magazine theme. 8 July 2011 அன்று மூலம் பரணிடப்பட்டது. 2009-09-23 அன்று பார்க்கப்பட்டது.
3. ↑  "Special court for disposal of land disputes". Chennai, India: The Hindu, English daily newspaper of India. 2009-09-05. Archived from the original on 2009-09-09.. பார்த்த நாள்: 2009-09-23.

விக்கிமீடியா பொதுவகத்தில்,  
 ***கிருட்டிணாபுரம் மடம்***   
என்பதின் ஊடகங்கள் உள்ளன.
Airport in புடோங் புதுப்பகுதிவார்ப்புரு:SHORTDESC:Airport in புடோங் புதுப்பகுதி
**சாங்காய் புடோங் பன்னாட்டு வானூர்தி நிலையம்**  (*Shanghai Pudong International Airport*, (ஐஏடிஏ: **PVG**, ஐசிஏஓ: **ZSPD**), SSE: 600009) சாங்காயின் முதன்மை வானூர்தி நிலையம் ஆகும். ஆசியாவின் முதன்மையான வான்போக்குவரத்து மையங்களில் ஒன்றாகவும் விளங்குகிறது. சாங்காயின் மற்றொரு பெரிய வானூர்தி நிலையமான ஹோஞ்சியோ, பெரும்பாலும் உள்நாட்டு போக்குவரத்திற்கே பயன்படுத்தப்படுகிறது. புடோங் வானூர்தி நிலையம் நகர மையத்திலிருந்து கிழக்கே ஏறத்தாழ 30 கிலோமீட்டர்கள் (19 mi) தொலைவில் கடற்கரைக்கு அண்மித்து 40 சதுர கிலோமீட்டர்கள் (15 sq mi) பரப்பளவில் கிழக்கு புதோங் புதுப்பகுதியில் அமைந்துள்ளது.

இந்த வானூர்தி நிலையம் சீனா ஈஸ்டர்ன் ஏர்லைன்ஸ் மற்றும் சாங்காய் ஏர்லைன்சு நிறுவனங்களின் முனையநடுவமாக செயல்படுகிறது. மேலும் ஏர் சீனாவிற்கு முக்கிய பன்னாட்டு முனையநடுவமாகவும் விளங்குகிறது. மேலும் தனியார் நிறுவனங்களான யுனெயோ ஏர்லைன்சு, இசுபிரிங் ஏர்லைன்சுக்கும் சரக்கு வான்போக்குவரத்து நிறுவனங்களான யுபிஎஸ் ஏர்லைன்சு, டிஎச்எல் வான்போக்குவரத்து நிறுவனங்களுக்கும் முனைய நடுவமாக உள்ளது.

புடோங் நிலையத்தில் இரண்டு முதன்மை பயணியர் முனையங்கள் உள்ளன; இவற்றின் இரு புறங்களிலுமாக ஒன்றுக்கொன்று இணையான மூன்று ஓடுபாதைகள் அமைக்கப்பட்டுள்ளன. 2015இல் மூன்றாம் பயணியர் முனையம் ஒன்றும் துணை முனையமும் இரண்டு கூடுதல் ஓடுபாதைகளும் திட்டமிடப்பட்டுள்ளன. இவற்றைக் கட்டிய பிறகு இதனால் ஆண்டுக்கு 60 முதல் 80 மில்லியன் பயணிகளையும் ஆறு மில்லியன் டன் சரக்குகளையும் கையாளும் திறன் கிடைக்கும்.

2010இல் 3,227,914 மெட்ரிக் டன் சரக்குகளின் போக்குவரத்தில் ஈடுபட்டு உலகின் மூன்றாவது மிகுந்த சரக்குக் போக்குவரத்துள்ள வானூர்தி நிலையமாக விளங்கியது. மேலும் 2010இல் 40,578,621 யணிகள் பயன்படுத்திய இந்த வானூர்தி நிலையம் சீனாவின் மூன்றாவது போக்குவரத்து மிகுந்த நிலையமாகவும் உலகளவில் 20வது நிலையமாகவும் விளங்கியது. 2011ஆம் ஆண்டுத் தரவுகளின்படி புடோங் வானூர்தி நிலையத்திலிருந்து 87 வான்போக்குவரத்து நிறுவனங்கள் 194 சேரிடங்களுக்கு சேவைகள் வழங்கியுள்ளன.

புடோங் வானூர்தி நிலையம் சாங்காயின் விரைவுத் தொடருந்துப் பிணையத்துடன் இரண்டாம் எண் தொடருந்துப் பாதையாலும் சாங்காய் காந்தத்தூக்கல் தொடருந்தினாலும் இணைக்கப்பட்டுள்ளது. 

முனையம் 1 - உட்காட்சி

சான்றுகோள்கள்
-------------

1. ↑  உலக ஏரோ தரவுத்தளத்தில் ZSPD குறித்த வானூர்திநிலையத் தரவுகள். தரவுகள் நடப்பு நிலவரம் அக்டோபர் 2006.மூலம்: DAFIF.
2. ↑  Airport information for PVG at Great Circle Mapper. Source: DAFIF (effective October 2006).
3. ↑  "Passenger Traffic 2010 FINAL". 2012-02-11 அன்று மூலம் பரணிடப்பட்டது. 2013-05-02 அன்று பார்க்கப்பட்டது. Unknown parameter `|=` ignored (உதவி)
4. ↑  UPS Air Operations Facts
5. ↑  Deutsche Post DHL targets Asian expansion
6. ↑  Shanghai Airport reports profit growth, despite big investments in massive new facilities at Pudong – China Airlines, Airports and Aviation News பரணிடப்பட்டது 2009-02-15 at the வந்தவழி இயந்திரம். Chinaaviation.aero (2008-03-11). Retrieved on 2011-01-22.
7. ↑  "民航局与上海市人民政府在沪签战略合作协议" (Chinese). Carnoc. 6 April 2012.CS1 maint: Unrecognized language (link)

வெளி இணைப்புகள்
---------------

விக்கிமீடியா பொதுவகத்தில்,  
 ***சாங்காய் புடோங் பன்னாட்டு வானூர்தி நிலையம்***   
என்பதின் ஊடகங்கள் உள்ளன. 

* சாங்காய் வானூர்தி நிலையம், அலுவல் வலைத்தளம்
* Airliners.Net photos of Shanghai Pudong International Airport
கட்டிடம் in சென்னை, தமிழ்நாடுவார்ப்புரு:SHORTDESC:கட்டிடம் in சென்னை, தமிழ்நாடு
**ரேடிசன் புளு** (*Radisson Blue*) என்பது இந்தியாவின் சென்னையில் உள்ள ஓர் ஐந்து நட்சத்திர உணவகம் ஆகும். சென்னை சர்வதேச விமான நிலையத்திலிருந்து இரண்டு கிலோமீட்டர் தொலைவிலுள்ள, மீனம்பாக்கத்தின் ஜிஎஸ்டி சாலையில் இவ்வுணவகம் அமைந்துள்ளது.

வரலாறு
------

மாக்னூர் ஹாஸ்பிடலிட்டி லிமிடெட் எனும் நிறுவனத்தினால் இந்த உணவகம் கட்டப்பட்டது. இதன் 75 சதவீத பங்கீடு, எம் ஏ சிதம்பரம் குழுவிடம் உள்ளது. 1999 மார்ச்சு மாதக் கணக்கின்படி, இந்த பங்கீட்டின் மதிப்பு 340 மில்லியன் ரூபாய் ஆகும். இதை ஜி.ஆர். தங்க மாளிகை எனும் நிறுவனம் 2001ஆம் ஆண்டில் வாங்கியது. பின்னர், இதன் பெயர் ‘ரேடிசன் ஜிஆர்டி’ என்று மாற்றம் செய்யப்பட்டது.

அமைவிடம்
--------

கோடம்பாக்கத்தில் இருந்து 9 கிலோமீட்டர் தொலைவிலும், கிண்டி ரேஸ் கோர்ஸ், தி. நகர் ஆகியவற்றில் இருந்து சுமார் 10 கிலோ மீட்டர் தொலைவிலும் ரேடிசன் புளூ அமைந்துள்ளது. இது சிட்கோ தொழிற்பகுதிக்கும், சென்னை ரேஸ் கிளப்பிற்கும் மிக அருகில் அமைந்துள்ளது. சென்னை சர்வதேச விமான நிலையத்தில் இருந்து சுமார் 9 கிமீ தொலைவிலும், சென்னை தொடருந்து நிலையத்தில் இருந்து சுமார் 19 கிமீ தொலைவிலும் அமைந்துள்ளது.

உணவகம்
------

இந்த ஹோட்டலில் 19 வணிக வகை அறைகள், 24 கிளப் அறைகள், 51 டீலக்ஸ் அறைகள் உட்பட 101 அறைகள் உள்ளன. தங்கியிருக்கும் இடம், உலாவும் இடம், தோட்டப் பார்வைக்கான இடம், நீச்சல் குளம் என அனைத்து இடங்களிலும் உணவகங்கள் உள்ளன. ஹோட்டல் கட்டப்பட்டுள்ள இடத்திற்கு அருகிலுள்ள இடத்தையும் சேர்த்து 30 அறைகள் அதிகமாக கட்டலாம் என்று முதலில் முடிவு செய்யப்பட்டது. இருப்பினும், 2010 ஆம் ஆண்டு, அதிகமாக 70 அறைகள், 150 மக்கள் உணவருந்தும் வகையிலான உணவகம் மற்றும் ஸ்பா போன்றவை அமைப்பதற்கான திட்டங்கள் வகுக்கப்பட்டன. எக்ஸ்பீடியா இன்சைடர்ஸ் செலக்ட் 2010 இல் தேர்ந்தெடுக்கப்பட்ட ஹோட்டல்களின் வரிசையில் ரேடிசன் ஹோட்டலும் ஒன்று.

சென்னையிலுள்ள ஹோட்டலைத் தவிர பல நாடுகளிலும், இந்தியாவின் பல மாநிலங்களிலும் ரேடிசன் புளு உணவகங்கள் அமைந்துள்ளன. இவை தவிர இந்தியாவிலும், பிற நாடுகளிலும் புதிய உணவகங்கள் கட்டப்பட்டு வருகின்றன.

விருதுகள்
---------

செப்டம்பர் 2008 ஆம் ஆண்டு, இந்திய சமையற்கலை கூட்டமைப்பின் சார்பில் (IFCA) சென்னையில் நடைபெற்ற ‘சமையற்கலை சவால் மற்றும் கண்காட்சி – 2008’ இன் சிறந்த பங்கேற்பாளருக்கான ஹோட்டல் விருதினைப் பெற்றது.

குறிப்புகள்
-----------

1. ↑  "Category : 5 Star". List of Approved Hotels as of : 06/01/2013. 2013-09-03 அன்று மூலம் பரணிடப்பட்டது. 6 Jan 2013 அன்று பார்க்கப்பட்டது. Ministry of Tourism, Government of India. 2013 Check date values in: `|accessdate=` (உதவி)
2. ↑  "Radisson Blu GRT Hotel Chennai". Cleartrip.com.
3. ↑  Venkatraman, Hemamalini; Nandini Sivakumar (26 October 2009). "Radisson to add new 162-room hotel in Chennai". The Economic Times (Chennai: The Times Group). 30 Nov 2011 அன்று பார்க்கப்பட்டது. Check date values in: `|accessdate=` (உதவி)
4. ↑  "Radisson GRT gets Expedia recognition". The Hindu (Chennai: The Hindu). 11 June 2010. 30 Nov 2011 அன்று பார்க்கப்பட்டது. Check date values in: `|accessdate=` (உதவி)
5. ↑  "Radisson Hotels in India". Radissonblu.com.
6. ↑  "Upcoming New Hotels". Radissonblu.com.
7. ↑  "Asiana Hotel bags culinary award". Business Line (Chennai: The Hindu). 27 September 2008. 14 Apr 2013 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* அதிகாரப்பூர்வ இணையதளம்
அம்போரா மதுச்சாடிகள்
அம்போரா மதுச்சாடி
**அம்ப்போரா மதுச்சாடி** என்பது யவனர்களால் (கிரேக்கர், ரோமானியர்) செய்யப்பட்ட மதுச்சாடிகளாகும். இவை புதிய கற்காலம் முதலே கிரேக்கர்களால் தயாரிக்கப்பட்டன. இவை தமிழகத்தில் இரவிமங்கலம் போன்ற இடங்களில் காணப்படுவதால் இவற்றின் மூலம் யவனர் மற்றும் தமிழருக்குமான தொடர்புகளை அறிய முடியும்.

அம்போராவில் தமிழ் பிராமி
------------------------

இச்சாடிகள் கி.மு. ஏழாம் நூற்றாண்டிலேயே கிரேக்கர்களால் தயாரிக்கப்பட்டாலும் கி.பி. முதலாம் நூற்றாண்டு இவற்றில் தமிழ் பிராமி எழுத்துக்கள் பொறிக்கப்பட்டு அவற்றில் தென்னிந்திய பாசி மணிகளும் பொறிக்கப்பட்டு புழக்கத்தில் இருந்தன. தமிழ் பிராமி எழுத்து பொறித்த அம்போரா சாடி ஒன்றின் பகுதி *ணாந்தை கீரன்* என்ற பெயருடன் ஓமான் நாட்டில் காணப்படுவது கி.பி. முதலாம் நூற்றாண்டில் அப்பகுதியில் தமிழரின் வணிகச் செல்வாக்கு பரவியதை காட்டுகிறது.[1]

மேற்கோள்களும் குறிப்புகளும்
---------------------------

1. ↑  T. S. SUBRAMANIAN (அக்டோபர் 28, 2012). "Potsherd with Tamil-Brahmi script found in Oman". *www.thehindu.com* (சென்னை).. பார்த்த நாள்: அக்டோபர் 28, 2012.

  

விக்கிமீடியா பொதுவகத்தில்,  
 ***Amphoras***   
என்பதின் ஊடகங்கள் உள்ளன.
1940-இல் ரேசா ஷா பகலவி
**ரேசா ஷா பகலவி** (**Reza Shah Pahlavi** (பாரசீக மொழி: رضا شاه پهلوی‎; pronounced [reˈzɑː ˈʃɑːhe pæhlæˈviː]; 15 மார்ச் 1878 – 26 சூலை 1944), ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ஆவார்.  
ரேசா ஷா பகலவி 1921 ஆண்டு முதல் ஈரானை ஆண்ட குவாஜர் வம்சத்தின் இறுதி மன்னர் அகமது ஷா குவாஜரின் பிரதம அமைச்சராக பதவி வகித்தவர்.

1925-இல் ஈரான் நாட்டின் சட்டமன்றம், மன்னர் அகமது ஷா குவாஜரை பதவியிலிருந்து நீக்கியதுடன், ரேசா ஷா பகலவியை ஈரானின் முடி மன்னராக அறிவித்தது.

இவரது ஆட்சியில் ஈரானை மேற்கத்திய பாணியில் சமூக, பொருளாதார, கல்வி மற்றும் அரசியலில் முன்னேற்ற வழியில் அழைத்துச் சென்றார். இவர் நவீன ஈரானை நிறுவுவதில் நாட்டம் கொண்டவர்.

இவருக்குப் பின் இவரது மகன் முகம்மத் ரிசா ஷா பஹ்லவி 1941-இல் ஆட்சிக்கு வந்தார். 1979-இல் இசுலாமிய சியா பிரிவு சமயத் தலைவரான ரூஃகூல்லா மூசவி கொமெய்னி தலைமையில் நடைபெற்ற ஈரானிய மக்கள் புரட்சியால், மன்னர் முகமது ரேசா ஷா பகலவி நாட்டை விட்டு வெளியேறி ஐக்கிய அமெரிக்கா நாட்டில் புகழிடம் அடைந்தார். இதன் மூலம் ஈரானில் 2,500 ஆண்டுகளாக நடைபெற்ற முடியாட்சி முறை ஒழிக்கப்பட்டு, ஜனநாயக நடைமுறைகள் கடைபிடிக்கப்பட்டு வருகிறது.

மேற்கோள்கள்
-----------

1. ↑  Pahlavi dynasty
2. ↑  Pahlavi Dynasty
3. ↑  Reza Shah Pahlavi - SHAH OF IRAN
4. ↑  Rise of Reza Khan
5. ↑  "Iran marks Islamic Republic Day". Press TV. 1 April 2013. Archived from the original on 22 செப்டம்பர் 2013.. பார்த்த நாள்: 21 September 2013.
**பெண்கள் ஆசியக் கிண்ணம் 2004** என்பது ஆசியத் துடுப்பாட்ட அவை பெண்கள் துடுப்பாட்ட அணிக்காக முதல் முறையாக நடத்திய ஒருநாள் பன்னாட்டுத் துடுப்பாட்டத் தொடர் ஆகும். இந்தத் தொடரில் இந்தியப் பெண்கள் துடுப்பாட்ட அணி மற்றும் இலங்கைப் பெண்கள் துடுப்பாட்ட அணி ஆகிய இரு அணிகள் இந்தத் தொடரில் விளையாடியது. இந்தத் தொடரானது ஏப்ரல் 17 முதல் ஏபரல் 29 வரை , 2014 ஆம் ஆண்டில் இலங்கையில் நடைபெற்றது. அனைத்துப் போட்டிகளும் சிங்கள துடுப்பாட்ட மைதானம் மற்றும் கண்டி துடுப்பாட்ட சங்க அரங்கம் ஆகிய மைதானங்களில் நடைபெற்றது. இந்தத் தொடரை இந்தியப் பென்கள் துடுப்பாட்ட அணி 5-0 என கைப்பற்றியது.

போட்டிகள்
---------


|  |
| --- |
|  17 ஏப்ரல் (ஓட்டப்பலகை)  |

|  |  |  |
| --- | --- | --- |
| **இந்தியா**217/4 (45 ஓவர்கள்) | **எ** | **இலங்கை**94/9 (45 ஓவர்கள்) |
| அஞ்சு ஜெயின் 90 (115) ஃபெர்ணான்டோ 2/16 (9 ஓவர்கள்) |  | ஃபென்ணான்டோ 31\* (80) தீபா மராத்தே 2/13 (8 ஓவர்கள்) |

|  |
| --- |
| **இந்திய அணி 123 ஓட்டங்களால் வெற்றி** சிங்கள துடுப்பாட்ட அரங்கம், கொழும்பு நடுவர்கள்: கே கே ஜெயவீரா மற்றும் டி. ஜங்கீர்  |

சான்றுகள்
---------

1. ↑  "Women's Asia cup cricket from May two". sundaytimes.lk. 27 April 2008. 20 May 2013 அன்று பார்க்கப்பட்டது.
2. ↑  "Women's Asia Cup, 2004 / Results". espncricinfo.com. 20 May 2013 அன்று பார்க்கப்பட்டது.
**பெண்கள் அபிவிருத்திப் புனர்வாழ்வு நிறுவனம்** என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையால், பல்வேறு கொடுமைகளால் பாதிக்கப்பட்ட பெண்களுக்குப் பாதுகாப்பும், தன்னம்பிக்கையும் அளித்து உரிய மறுவாழ்வு அளிக்க வேலுப்பிள்ளை பிரபாகரன் பணிப்புரையின் தொடங்கப்பட்ட மறுவாழ்வு அமைப்பாகும்.
வன்னியில் இயங்கிய இவ்வமைப்பானது வன்னியில் போர் அனர்த்தங்களினால் நேரடியாகப் பாதிக்கப்பட்ட பெண்களை மேம்படுத்தும் பொருட்டு வெற்றிமனை உளவளத்துணை நிலையம், பெண்கள் தொழிற் பயிற்சி நிலையம், உதயதாரகை தும்புத் தொழிற்சாலை, மலர்ச் சோலை உளவளத் துணை நிலையம் என்பனவற்றையும் முல்லைத்தீவில் 93 சிறுவர்களைக் கொண்டு செந்தளிர் சிறுவர் இல்லத்தினையும் நடாத்திவந்தது. 

2003ஆம் ஆண்டு யாழ்ப்பாணம் காங்கேசன்துறை வீதி, கோண்டாவில்ப் பகுதியில் தனது கிளையினை. நிறுவியதோடு பாதிக்கப்பட்ட பெண்கள் தொடர்பான புள்ளிவிபரங்களைச் சேகரித்து அதன் மூலம் உதவித்திட்டங்களை மேற்கொண்டனர்.

இவற்றையும் பார்க்கவும்
----------------------

* தமிழீழ விடுதலைப் புலிகளின் உள் கட்டமைப்பு

குறிப்புகள்
-----------

1. ↑  தமிழீழம் நான் கண்டதும் என்னைக் கண்டதும்,ஓவியர் புகழேந்தி. பக் .32
2. ↑
**திருக்குறள் அமைப்பும் முறையும்** என்னும் திருக்குறள் ஆய்வு நூலை மு. சண்முகம் பிள்ளை என்பவர் 1972இல் எழுதி வெளியிட்டார்.

நூலின் உள்ளடக்கம்
-----------------

சென்னைப் பல்கலைக்கழகத்தால் வெளியிடப்பட்ட இந்நூல் "திருக்குறள் ஆராய்ச்சி" வரிசையில் நான்காம் வெளியீடாகக் கொணரப்பட்டுள்ளது. மேலும் இந்நூல் *The Structure and Method of Tirukkural* என்னும் ஆங்கிலத் தலைப்பையும் கொண்டுள்ளது.

நூலின் உள்ளுறை கீழ்வருமாறு:

முதற் பகுதி - நூலமைப்பு
1. முப்பால்  

2. இயல் பாகுபாடு  

3. அதிகாரப் பகுப்பு முறை  

- அதிகாரப் பகுப்புச் செய்தவர் ஆசிரியரே  

- அதிகாரப் பெயர்கள்  

- அதிகாரப் பெயர் அடைவு  

- அதிகாரப் பெயர் வகை  

4. அதிகாரப் பெயர்விளக்கமும் வைப்புமுறையும்  

5. அதிகாரப் பொருளடைவு  

6. வள்ளுவர் வழங்கிய பா  

7. பாடல் தொகை வகை  

8. அதிகாரப் பாடல் அடைவு  

இரண்டாம் பகுதி - நுவலும் முறை  

1. முன்னோர் மொழி போற்றுதல்  

2. உலகின் மேலிட்டு உரைத்தல்  

3. முரண்பாட்டால் விளக்கல்  

- உடன்பாடு - எதிர்மறை  

- கொள்ளத்தக்கன - தள்ளத்தக்கன  

- செய்வதும் - செய்யாமையும்  

4. விதிக்கும் முறை  

5. வினாவிப் பொருள் உணர்த்தல்  

6. எண்ணல் பொருள் வரையறை  

7. விளைவு கூறி அறிவுறுத்தல்  

8. ஒரு நீதிக்கு மற்றொரு நீதி  

9. இயைபுடைய பொருள்களை இணைத்து மொழிதல்  

10. வள்ளுவர் உரைக்கும் பொருளும் எடுத்துக்காட்டும்  

11. சொற்பொருள் ஒப்புமை  

- பொருட்குறிப்பு அகராதி

குறிப்பு
--------

1. ↑  மு. சண்முகம் பிள்ளை, *திருக்குறள் அமைப்பும் முறையும்*, சென்னைப் பல்கலைக் கழகம், சென்னை, 1972, பக்கங்கள்: 447.

| * பா
* உ
* தொ
திருக்குறள் |
| --- |
|  | அமைப்பு முறை | 
* திருக்குறள் வைப்புமுறை
* திருக்குறளின் முறை மாறிய உரைகள்

 |
| வரலாறு | 
* திருவள்ளுவர்
* வள்ளுவன்
* வாசுகி
* ஏலேலசிங்கன்

 |
| பகுதிகள் | 
* பகுப்புக்கள்
* பாயிரம்

 |
| பாவகை | 
* குறள் வெண்பா
* குறள்வெண் செந்துறை
* குறள் தாழிசை
* குறள் யாப்பு நூல்கள்
* குறளடி
* திருவள்ளுவ மாலை
* திருவள்ளுவர் ஞானம்

 |
| உரைகளும்விளக்கங்களும் | 
* பழைய உரைகள்
* நுண்பொருள்மாலை
* உரைப்பாடல் நூல்கள்
* உரை அச்சேற்றப் பட்டியல்
* மணக்குடவர் உரை
* காலிங்கர் உரை
* பரிதியார் உரை
* பரிப்பெருமாள் உரை
* பரிமேலழகர் உரை
* சுகாத்தியர் உரை

 |
| மொழிபெயர்ப்புகள் | 
* திருக்குறளின் மொழிபெயர்ப்புகள்

 |
| கலை | 
* குறள் பீடம் விருது
* திருவள்ளுவர் சிலை
* திருவள்ளுவர் விருது
* திருவள்ளுவர் (திரைப்படம்)
* திருவள்ளுவர் (இதழ்)
* திருக்குறள் கலைக்காட்சி - திருக்குறள் நெறிபரப்பு நிறுவனம்

 |
| நினைவகங்கள் | 
* திருவள்ளுவர் சிலை, கன்னியாகுமரி
* திருவள்ளுவர் பல்கலைக்கழகம்
* திருவள்ளுவர் இரட்டைப் பாலம்
* வள்ளுவர் கோட்டம்
* மயிலாப்பூர் திருவள்ளுவர் கோயில்

 |
| ஆய்வுகள் | 
* திருக்குறள் முனுசாமி
* திருக்குறள் ஆய்வு நூல்கள்
* குறள் திறன் இணையதளம்

 |
| பெருமை | 
* திருவள்ளுவமாலை
* திருக்குறளுக்குப் புகழாரம்
* திருவள்ளுவர் வழிபாடு

 |
| 
* **சங்க இலக்கியங்கள்**
* விக்கிமூலத்தில்

 |
எக்சு மற்றும் காமாக் கதிர்கள் ஒரு ஊடகத்தின் வழியாக செல்லும் போது அதன் ஒரு பகுதி ஊடகத்தில் ஏற்றுக் கொள்ளப்படுகிறது. ஒருபகுதி ஊடுருவிச் செல்கிறது. இது ஊடகத்தினையும் கதிரின் அலைநீளத்தையும் பொறுத்திருக்கிறது. ஊடகத்தின் வழியாகச் சென்று வெளிப்படும் கதிரின் செறிவு I என்றும் அக்கதிரின் ஆரம்பச் செறிவு I0 என்றும் கொண்டால்:

{\displaystyle I=I\_{0}\,e^{-\mu \,x},}
μ என்பது **ஏற்பு குணக எண்** (Linear Absorption coefficient ) ஆகும். x என்பது ஊடகத்தின் தடிமனளவாகும். இது **செறிவு குறைதல் குணக எண்** (Linear Attenuation coeffficient) என்றும் அறியப்படும். x செ.மீட்டரில் அளவிடப்பட வேண்டும். μ என்பதின் அலகு /செ.மீ. அல்லது செ.மீ.−1.ஆகும்.

ஓர் எளிய எடுத்துக்காட்டு மூலம் விளங்கிக்கொள்ளமுடியும்.2000 எக்சு கதிர் ஒளியன்கள் ஒரு சென்டி மீட்டர் கனமுடைய ஊடகம் வழி சென்று 1000 ஒளியன்கள் மட்டுமே வெளிப்படுவதாகக் கொள்வோம்.மேலே சுட்டிய சமன்பாட்டின் படி ,ஏற்புக் குணக எண்ணின் மதிப்பு 0.693/ செ.மீ என்றாகிறது

சில நேரங்களில் ஏற்புக் குணக எண்ணினை நீளத்திற்கு இவ்வளவு என்பதனைவிட, அலகு பரப்பிற்கு இவ்வளவு கிராம் என்று கொடுப்பது விரும்பப் படுகிறது. ஏற்கும் பொருளின் மொத்த நிறையினைவிட அலகுபரப்பின் நிறையினை இது குறிக்கிறது. gm/cm2. பரப்பு-நிறை (area mass) என்பது ஒரு அலகு பரப்பின் மேல் உள்ள ஒரு கிராம் நிறையாகும்.
**கறுப்பு, வெள்ளை பங்களா** என்பது, வெப்பமண்டலக் காலநிலை கொண்ட குடியேற்ற நாடுகளில், ஐரோப்பாவில் இருந்து குடியேறிய குடும்பங்கள் பொதுவாகப் பயன்படுத்திய வெண்ணிறம் பூசப்பட்ட பங்களாக்களைக் குறிக்கும். பொதுவாக இவ்வகை வீடுகள் 19 ஆம் நூற்றாண்டில், தென்கிழக்காசியாவில் இருந்த பிரித்தானியக் குடியேற்ற நாடுகளில் காணப்பட்டன.

வரலாறு
------

மலேசியா, சிங்கப்பூர் ஆகிய நாடுகளில், 19ம் நூற்றாண்டு முதல் இரண்டாம் உலகப் போர் வரையான காலப்பகுதியில் இவ்வகையான வீடுகள் கட்டப்பட்டன. இவ்வீடுகள் அக்காலத்தில் ஐக்கிய இராச்சியத்தில் நடைமுறையில் இருந்த *ஆர்ட்சு அன்டு கிறாஃப்ட்டு*, *ஆர்ட்டு டெக்கோ* இயக்கங்களின் பாணிகளின் கூறுகளைக் கொண்டிருந்ததுடன், அக்காலத்துச் செல்வந்த ஐரோப்பியர்களின் தேவைகளுக்கு ஏற்ப காற்றோட்டம் உள்ளவையாகவும், நல்ல இடவசதி கொண்டவையாகவும் இருந்தன. கறுப்பு, வெள்ளை பங்களாக்கள் பெரும்பாலும், பணம் படைத்த குடும்பங்களாலும், முன்னணி வணிக நிறுவனங்களாலும், பொது வேலைகள் திணைக்களத்தாலும், பிரித்தானியப் படைத்துறையாலும் கட்டப்பட்டன.

இவற்றுட் சில தற்காலத்திலும், வீடுகளாகப் பயன்படுத்தப்பட்டு வருகின்றன. வேறுசில உணவுச்சாலைகள் போன்ற வணிக நிறுவனங்களாக மாற்றியமைக்கப்பட்டுள்ளன.

மேற்கோள்கள்
-----------

1. ↑  Black and White: The Singapore House 1898-1941
2. ↑  
"காப்பகப்படுத்தப்பட்ட நகல்". 2012-02-26 அன்று மூலம் பரணிடப்பட்டது. 2015-08-09 அன்று பார்க்கப்பட்டது.

வெளியிணைப்புக்கள்
-----------------

பிளிக்கரில் இருந்து எடுத்துக்காட்டு ஒளிப்படங்கள் பரணிடப்பட்டது 2017-05-16 at the வந்தவழி இயந்திரம்
**கௌரா தேவி** (*Gaura Devi***;** 1925-1991) என்பவர் சிப்கோ இயக்கத்தில் முக்கிய பங்கு வகித்த இந்தியாவின் உத்தராகண்டம் மாநில கிராமப்புற பெண்கள் சமூகத்தின் அடிமட்ட ஆர்வலர் மற்றும் தலைவி ஆவார்.

வாழ்க்கை
--------

கௌரா தேவி 1925 இல் உத்தராகண்டம் மாநிலத்தில் உள்ள லதா என்ற கிராமத்தில் பிறந்தார். இவர் அலக்நந்தா ஆற்றின் கரையில் உள்ள ரெய்னி என்ற கிராமத்திற்கு குடிபெயர்ந்தார். 22 வயதிற்குள் திருமணமாகி ஒரு குழந்தையுடன் விதவையானார். இவரது புதிய கிராமம் திபெத்திய எல்லைக்கு அருகிலிருந்தது. சிப்கோ இயக்கத்தைத் தொடர்ந்து மகிளா மங்கள் தளம் (பெண்கள் நலச் சங்கம்) தலைவராகவும் கௌரா தேவி தேர்ந்தெடுக்கப்பட்டார். சமூக காடுகளைப் பாதுகாப்பதில் இந்த அமைப்பு செயல்பட்டு வந்தது.

சிப்கோவின் பிறப்பு
------------------

1974ல் சிப்கோ இயக்கத்தின் முன்னணி செயல்பாட்டாளராக கௌரா தேவி முன்வந்தார். மார்ச் 25, 1974 அன்று, ஒரு இளம் பெண், உள்ளூரைச் சேர்ந்தவர்கள் தங்கள் கிராமத்திற்கு அருகே மரங்களை வெட்டுவதாக கௌரா தேவியிடம் கூறினார். இந்தியத் தரைப்படை இந்நிலத்திற்கு அரசு மூலம் இழப்பீடு வழங்கப் போகிறது என்று தெரிவித்து ரேணி கிராமத்தைச் சேர்ந்த மனிதர்கள் கிராமத்தை விட்டு விரட்டப்பட்டனர். கௌரா தேவி மற்றும் 27 பெண்கள் காடுகளைப் பாதுகாக்க முடிவு செய்தனர். இவர்கள் மரம் வெட்டி காடுகளை அழிப்பதை எதிர்த்து மரங்களை வெட்டுவதற்குப் பதிலாக தங்களைச் சுடுமாறு மரம் வெட்டிய ஆண்களுடன் போராடினர். மேலும் கௌரா காட்டை "வனதேவதா" (காட்டின் கடவுள்) என்றும் அவரது *மைக்கா* (தாயின் வீடு) என்றும் விவரித்தார். இறுதியில், மற்ற பெண்களின் உதவியுடன், ஆயுதம் ஏந்திய மரம் வெட்டுபவர்களின் துஷ்பிரயோகம் மற்றும் அச்சுறுத்தல்களையும் மீறி மரங்களைக் கட்டிப்பிடித்து மரம் வெட்டுபவர்களைத் தடுத்து நிறுத்தினார். முழு கிராமத்தினரும் கௌரா தேவியுடன் பங்கேற்று அன்றிரவு மரங்களைப் பாதுகாத்தனர். இதனைத் தொடர்ந்து அடுத்தடுத்த நாட்களில் மற்ற கிராமங்களும் கிராம மக்களும் இந்த காடுகளைப் பாதுகாக்கும் நடவடிக்கையில் இணைந்தனர். மரம் வெட்டுபவர்கள் மரங்களை விட்டுச் சென்றனர். இச்சம்பவத்திற்குப் பிறகு, மரங்கள் வெட்டப்பட்ட விவகாரம் குறித்து விசாரிக்க நிபுணர்கள் குழுவை அமைக்க உத்தரப் பிரதேச அரசு உத்தரவிட்டது. ரெயினி வனப்பகுதி சுற்றுச்சூழல் பாதிப்புள்ள பகுதி என்றும், இங்கு மரங்களை வெட்டக்கூடாது என்றும் குழு அரசுக்கு அறிக்கை அளித்தது. இதையடுத்து 1150 கி.மீட்டருக்கும் அதிகமான பரப்பளவில் மரங்களை வெட்ட உத்தரப்பிரதேச அரசு 10 ஆண்டுகள் தடை விதித்தது.

இறப்பு
------

கௌரா தேவி சூலை 1991-ல் தனது 66 வயதில் இறந்தார்.

மேற்கோள்கள்
-----------


1. ↑  Parallelus. "Chipko Heritage". *mountainshepherds.com*. 2017-08-23 அன்று பார்க்கப்பட்டது.
2. ↑  "Gaura Devi....A forgotten Hero of Chipko Movement In Gharwal". *www.speakingtree.in*. 2017-08-23 அன்று பார்க்கப்பட்டது.
3. ↑  Chipko 30th Anniversary பரணிடப்பட்டது 5 மார்ச் 2016 at the வந்தவழி இயந்திரம் The Nanda Devi Campaign.
4. ↑  Chipko! – Hill conservationists Tehelka, 11 September 2004.
5. ↑  Jain, Shobita. "Standing up for trees: Women's role in the Chipko Movement". *www.fao.org*. 2021-06-16 அன்று பார்க்கப்பட்டது.
6. ↑  "Lessons from the mountains". *தி இந்து*. 2000-05-21. 2016-06-13 அன்று மூலம் பரணிடப்பட்டது.